Na podlagi Zakona o uresničevanju javnega interesa za kulturo (Uradni list RS, št. 77/07, uradno prečiščeno besedilo, 56/08, 4/10, 20/11, 111/13, 68/16, 61/17 in 21/18 – ZNOrg, 3/22 – ZDeb in 105/22 - ZZNŠPP; v nadaljevanju: ZUJIK) ter v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16 ) in s Pravilnikom o strokovnih komisijah (Uradni list RS, št. 125/22) Ministrstvo za kulturo RS objavlja

**Javni razpis za izbor kulturnih projektov na področju glasbenih umetnosti, ki jih bo v letu 2023 sofinancirala Republika Slovenija iz proračuna, namenjenega za kulturo**

(v nadaljevanju: projektni razpis, oznaka JPR-GUM-2023)

1. **Naziv in sedež naročnika javnega razpisa**

Republika Slovenija, Ministrstvo za kulturo, Maistrova ulica 10, Ljubljana (v nadaljevanju Ministrstvo).

1. **Predmet in področje javnega razpisa**

Predmet projektnega razpisa, oznaka JPR-GUM-2023, je sofinanciranje kulturnih projektov na področju glasbenih umetnosti, ki jih bodo izvajalci izvedli v letu 2023:

* nevladnih kulturnih organizacij iz 4. točke tega razpisa, katerih programi niso bili izbrani na javnem razpisu JPR-PROG-2022-2025 oziroma katerih prijavljeni projekti niso vključeni v sklop večletnih kulturnih projektov, ki so bili izbrani na javnem razpisu, oznaka JPR-VP-22-25;
* javnih zavodov na področju kulture, ki v letu 2022 s strani Ministrstva niso bili neposredno pozvani k predložitvi programa dela in finančnega načrta za leto 2023, oziroma katerih na ta razpis prijavljeni projekti niso vključeni v sklop večletnih kulturnih projektov, ki so bili izbrani na javnem razpisu, oznaka JPR-VP-22-25,
* ter samozaposlenih v kulturi in drugih fizičnih oseb, ki delujejo na razpisnih področjih umetnosti**.**

V razpisu uporabljeni in zapisani izrazi v slovnični obliki za moški spol se uporabljajo kot nevtralni za ženski in moški spol.

1. **Cilji razpisa**

Sofinanciranje je namenjeno podpori kulturnih projektov na področjih glasbenih umetnosti, ki so v javnem interesu in so prepoznani kot vrhunski ter nujno potrebni za uresničevanje načel raznovrstnosti in dostopnosti javnih kulturnih dobrin, podpori delovanju in razvoju vrhunskih ustvarjalcev in izvajalcev, spodbujanju sodelovanja večjega števila ustvarjalcev ter spodbujanju razvoja mladih, šele uveljavljajočih se nadarjenih ustvarjalcev.

Ministrstvo bo v okviru razpisa sofinanciralo kulturne projekte na podpodročjih:

* Organizacija koncertov in glasbeno scenskih predstav,
* Mednarodno gostovanje v tujini,
* Izvirno glasbeno delo ali koreografija,
* Glasbeno založništvo,
* Avtorski projekt,
* Prva podpora projektu
1. **Opredelitve pojmov**

**Glasbene umetnosti** so področje umetnosti, ki vključuje vse zvrsti, prakse in vsebine, ki jih druži raziskovanje zvoka in glasbeno ustvarjanje ter balet. Sem sodijo tradicionalne glasbene zvrsti, ki so se razvijale skozi dolgo zgodovino glasbene umetnosti: opera, komorna in orkestralna glasba, etno glasba, zborovsko petje in glasbeno scenske predstave, kot tudi vsi sodobni načini glasbenega in baletnega izražanja.

**Resna glasba, opera in balet** zajema staro glasbo, simfonično, orkestralno, komorno, vokalno, vokalno-instrumentalno, elektronsko, sodobno komponirano in improvizirano glasbo, zvočno umetnost, opero in druga glasbeno scenska dela ter balet.

**Druga glasba** zajema vse oblike tradicionalnega in sodobnega jazza, glasbe sveta, etno in ljudsko glasbo, raznovrstne popularne, alternativne in eksperimentalne glasbene zvrsti, oblike in zvočne prakse, šanson, kantavtorsko glasbo.

**Projekt** je posamezna kulturna aktivnost, ki je po zasnovi, vsebini, izvedbi in obsegu zaključena celota, kar je mogoče razbrati iz prijaviteljevih v celoti izpolnjenih prijavnih obrazcev in obveznih prilog. Je dostopen javnosti in bo izveden v letu 2023.

**Koprodukcija** je enakovreden odnos dveh ali več izvajalcev (nevladne kulturne organizacije s statusom pravne osebe, javni zavodi), ki združijo kreativne potenciale in sredstva za uresničitev skupnega projekta (dodatni finančni vložek ni vezan na njihov siceršnji vložek v prostoru, tehniki, kadrih ali storitvah). Koprodukcija pomeni, da so vsi partnerji odgovorni za realizacijo projekta, prijavitelj koprodukcije pa je le eden (izvršni producent), čeprav vsi partnerji delijo enako odgovornost glede izvedbe koprodukcijskega projekta in so upravičeni do enakovrednih skupnih referenc, skladno z medsebojnim pisnim dogovorom.

Koprodukcijska razmerja ureja podpisan dogovor, v katerem so jasno opredeljene odgovornosti in dolžnosti posameznega partnerja ter natančno razmejene vse obveznosti (finančne, vsebinske, kadrovske, izvedbene). Podpisani dogovor med koprodukcijskimi partnerji, ki ne predvideva financiranja iz iste proračunske postavke ali iz istega razpisa Ministrstva za kulturo, je obvezna priloga k prijavi koprodukcijskega projekta.

**Soorganizatorstvo** je odnos prijavitelja kot nosilca projekta, in drugih soorganizatorjev (nevladne kulturne organizacije s statusom pravne osebe, javni zavodi, samozaposleni na področju kulture), ki s svojimi deleži (prostor, kadri, storitve, tehnična podpora in druga sredstva) pristopijo k realizaciji projekta. Vložek soorganizatorjev je finančno ovrednoten, pravice, odgovornosti in dolžnosti za izvedbo projekta pa nosi izključno prijavitelj. Podpisana izjava soorganizatorja, ki ne predvideva financiranja iz iste proračunske postavke ali iz istega razpisa Ministrstva za kulturo, je obvezna priloga k prijavi projekta, ki vključuje soorganizatorje.

**Referenčna prizorišča** na področju glasbenih umetnosti so tista prizorišča, ki za posamezno glasbeno zvrst pomenijo prostor umetniškega nastopanja in srečevanja najbolj aktualnih, uveljavljenih ali perspektivnih glasbenih izvajalcev, producentov, organizatorjev in strokovne javnosti. V Sloveniji so to vsi nacionalni in večji lokalni javni zavodi ter kulturni domovi z lastnim umetniškim programom, kakovostni glasbeni festivali in koncertni cikli ter posamični dogodki, ki se odvijajo na teh koncertnih odrih. V tujini so to vsa prizorišča, ki so po pomenu in odmevnosti primerljiva zgoraj navedenim slovenskim institucionalnim in nevladnim prizoriščem.

**Referenčne nagrade** na področju glasbenih umetnosti so Prešernova nagrada ali nagrada Prešernovega sklada in vse obstoječe stanovske ter druge domače in primerljive mednarodne nagrade in priznanja na različnih področjih glasbene umetnosti, ki se podeljujejo za posebne dosežke na področju profesionalnega ukvarjanja z glasbeno umetnostjo. Nagrade na področju resne glasbe, opere in baleta, prejete v obdobju prijaviteljevega izobraževanja ali študija, izkazujejo nadarjenost ali perspektivnost določenega prijavitelja, vendar z vidika presoje referenc na področju profesionalnega udejstvovanja po referenčnosti zaostajajo za nagradami, ki so bile določenemu prijavitelju podeljene za njegovo profesionalno delovanje na področju kulture oziroma prispevek k razvoju glasbene umetnosti.

**Upravičene osebe na razpisnem področju** so prijavitelji projektov, ki delujejo na razpisnem področju, na katerega se prijavljajo, ter na tem področju izpolnjujejo splošne pogoje.

**Nevladna kulturna organizacija za namen tega razpisa je** društvo, ustanova, zavod ali zadruga s področja kulture, ki po svoji osnovni dejavnosti ne sodi med izobraževalne ali druge podporne organizacije, katerih temeljni namen za ustanovitev ni bilo opravljanje kulturno-umetniških dejavnosti ter posredovanje kulturnih dobrin v Sloveniji, in ki izpolnjuje naslednje pogoje:

* ima sedež v Republiki Sloveniji,
* ustanovile so jo izključno domače ali tuje fizične ali pravne osebe zasebnega prava,
* je nepridobitna,
* je neprofitna,
* je neodvisna od drugih subjektov,
* ni organizirana kot politična stranka, cerkev ali druga verska skupnost, sindikat ali zbornica,

ki se presojajo v skladu z Zakonom o nevladnih organizacijah, (Uradni list RS, št. 21/18).

**Samozaposleni v kulturi** (v nadaljevanju: samozaposleni), so osebe, ki so na dan objave razpisa in do zaključka projekta vpisane v razvid samozaposlenih v kulturi pri Ministrstvu.

**Prijavitelj projekta** je odgovorni izvajalec, ki izpolnjuje vse pogoje za sodelovanje na razpisu in bo v morebitni sklenjeni pogodbi naveden kot pogodbena stranka.

**Odgovorna oseba prijavitelja projekta** je odgovorni nosilec projekta, ki poslovno in vsebinsko predstavlja in zastopa kulturno organizacijo, oziroma posameznik v vlogi avtorja.

**Upravičeni stroški** za sofinanciranje s strani ministrstva so:

* **Programski stroški projekta, ki:**
* izhajajo iz predmeta pogodbe,
* so nujno potrebni za kvalitetno izvedbo (so)financiranega projekta,
* nastanejo izključno za namen realizacije (so)financiranega projekta in se lahko v celoti pripišejo temu projektu,
* so opredeljeni v prijavi prijavitelja,
* so razumni in utemeljeni ter skladni z načeli dobrega finančnega poslovanja, zlasti glede cenovne primernosti in stroškovne učinkovitosti,
* so dejansko nastali izvajalcu (koproducentu ali soorganizatorju),
* so transparentni in preverljivi,
* temeljijo na verodostojnih knjigovodskih in drugih listinah, so evidentirani na računih izvajalca v skladu z veljavnimi računovodskimi načeli in so opredeljeni v skladu z zahtevami obstoječe zakonodaje,
* so izkazani s preverljivimi dokazili (računi, pogodbe, potrdila o izvedenih plačilih in druga obračunska dokumentacija),
* niso in ne bodo istočasno financirani od drugih sofinancerjev projekta (dvojno financiranje).

Alkoholne pijače, tobačni izdelki, stroški **reprezentance** **niso upravičen strošek** znotraj programskih stroškov projekta.

* **Posredni stroški projekta,** ki:
* nastanejo z izvajanjem projekta, ki je predmet pogodbe, in jih ni mogoče neposredno vezati na programsko vsebino projekta (splošni ali režijski stroški, vezani na delovanje izvajalca).

**Upravičeni stroški se izkazujejo** z računi, pogodbami, potrdili o izvedenih plačilih in drugo obračunsko dokumentacijo skladno z veljavnimi računovodskimi standardi.

**Posredni stroški** **projekta** so določeni kot pavšal v višini 10 % vrednosti z odločbo in pogodbo dodeljenih sredstev sofinanciranja in se jih ne izkazuje.

**Prijavitelji v vlogi fizične osebe lahko zaprosijo izključno za svoj avtorski honorar, ki vključuje stroške dela, morebitne potne stroške in stroške bivanja.**

**Finančna uravnoteženost** projekta pomeni:

* uravnoteženost upravičenih stroškov projekta z njegovim obsegom in vsebino (zlasti glede cenovne primernosti in stroškovne učinkovitosti) ter
* da so prihodki enaki odhodkom

**Celotna vrednost projekta** obsega vse načrtovane odhodke (programske in posredne stroške projekta).

**5.Razpisna podpodročja**

Ministrstvo na področju glasbenih umetnosti razpisuje šest prijavnih podpodročij:

**5.1. Podpodročje: Organizacija koncertov in glasbeno scenskih predstav**

Podpodročje je namenjeno sofinanciranju koncertov in glasbeno scenskih predstav, ki bodo izvedeni v Sloveniji v letu 2023. Prijavljeni so lahko posamični koncerti in glasbeno scenske predstave ali pa serije dogodkov, v obliki glasbenih festivalov ali koncertnih ciklov. Izvajalci koncertov in glasbeno scenskih predstav so lahko domači ali tuji. Organizacija glasbeno scenskih predstav obsega premiero in njene ponovitve v letu 2023.

Upravičeni stroški tega podpodročja so:

* vodenje, organizacija, administracija, promocija, avtorski honorarji[[1]](#footnote-1), nastanitve in nočnine, potni stroški (programski stroški);
* tehnična pomoč in logistika (materialni stroški);
* drugi stroški vezani na izvedbo projekta (npr. najem inštrumentov, pravice, varovanje na prireditvah,...).

**5.2 Podpodročje: Mednarodno gostovanje v tujini**

Podpodročje je namenjeno sofinanciranju mednarodnih gostovanj slovenskih glasbenih ustvarjalcev in izvajalcev v tujini. Prijavljena so lahko posamična gostovanja ali pa serija gostovanj v obliki koncertnih turnej. Prijavi mednarodnega gostovanja v tujini je potrebno priložiti podpisano in žigosano vabilo gostitelja iz tujine.

Upravičeni stroški tega podpodročja so:

* potni stroški, nastanitve in nočnine, stroški dela, promocije, organizacije;[[2]](#footnote-2)
* če je prijavitelj fizična oseba (samozaposleni, s.p., fizična oseba), je upravičen strošek avtorski honorar, ki vključuje strošek dela, potni strošek in strošek bivanja.

**5.3 Podpodročje: Izvirno glasbeno delo ali koreografija**

Podpodročje je namenjeno sofinanciranju novih glasbenih del ali koreografij slovenskih ustvarjalcev. Vsako delo mora biti javno izvedeno in arhivirano v letu 2023. V kolikor novo delo prijavlja ustvarjalec sam, mora vlogi pridati izjavo izvajalca o načrtovani izvedbi projekta. Prijava novega glasbenega dela mora biti usklajena s priporočenim tarifnikom za avtorske honorarje za nova glasbena dela in koreografije, ki je del priloge tega razpisnega besedila. Prijavi je potrebno priložiti partituro oz. zapis koreografije, vsaj v eni tretjini predvidene celote.

Upravičen strošek tega podpodročja je strošek dela oz. avtorski honorar, ki se obračuna na podlagi priporočenega tarifnika (priloga razpisa).

**5.4 Podpodročje: Glasbeno založništvo**

Podpodročje je namenjeno sofinanciranju glasbenih izdaj slovenskih glasbenih ustvarjalcev in izvajalcev. Zajema izdajanje nosilcev zvoka, notnega gradiva ter zvočnih in notnih izdaj v digitalni obliki. Vsaka izdaja mora biti javno dostopna. Prijavi glasbene izdaje je potrebno priložiti zvočni (demo) ali notni zapis, vsaj v eni tretjini predvidene celote izdaje.

Upravičeni stroški tega podpodročja so:

* stroški organizacije, produkcije, materiala, izdaje, promocije in distribucije glasbene izdaje;
* strošek dela, avtorski honorar.

**5.5 Podpodročje: Avtorski projekt**

Podpodročje je namenjeno sofinanciranju avtorskih projektov slovenskih glasbenih ustvarjalcev. Avtorski projekt je celovita in zaokrožena celota ustvarjalnega in raziskovalnega dela na področju glasbenih umetnosti, ki mora biti ob zaključku javno predstavljeno in arhivirano. Podpodročje je namenjeno posameznikom, ki imajo status samozaposlenega v kulturi na področju glasbenih umetnosti.

Upravičen strošek tega podpodročja je avtorski honorar, ki vključuje stroške vezane na projekt: produkcija, organizacija, promocija, potni stroški, nočnine.

**5.6 Podpodročje: Prva podpora projektu j**e neposredna podpora za ustvarjalno delo NVO, producentov, samozaposlenih v kulturi ter fizičnih oseb in omogočanje kvalitetne umetniške produkcije na področju glasbenih umetnosti. Je projekt producenta/ glasbenika / avtorja / organizatorja koncertov, čigar projekti še niso bili sofinancirani na področju glasbenih umetnosti iz proračuna Republike Slovenije, namenjenega za kulturo, in bo prvič izveden v letu 2023.

1. **Pogoji za sodelovanje na razpisu**
	1. **Splošni pogoji za sodelovanje na razpisu**

Na razpis se lahko prijavijo le prijavitelji (upravičene osebe), ki izpolnjujejo naslednje pogoje:

1. da kot nevladne organizacije iz 4. točke tega razpisa ali da kot javni zavodi na področju kulture s strani Ministrstva niso bili neposredno pozvani k predložitvi programa dela in finančnega načrta za leto 2023 (razen pooblaščenih muzejev ki so bili pozvani za opravljanje javne službe skladno s 97. členom ZVKD-1) ali da kot prijavitelji projekta javnih kulturnih programov niso bili izbrani na javnem razpisu JPR-PROG-2022-2025 oziroma njihovi prijavljeni projekti niso vključeni v sklop večletnih kulturnih projektov, ki so bili izbrani na javnem razpisu z oznako JPR-VP-22-25,
2. da opravljajo dejavnosti v Republiki Sloveniji in so registrirani za opravljanje kulturno-umetniških dejavnosti ter posredovanje kulturnih dobrin in da glede na osnovno dejavnost niso izobraževalne in vzgojno-izobraževalne institucije oziroma organizacije, katerih temeljni namen za ustanovitev ni bilo opravljanje kulturno-umetniških dejavnosti ter posredovanje kulturnih dobrin v Sloveniji,
3. da njihovi koproducenti ali soorganizatorji nimajo istega zakonitega zastopnika in odgovorne osebe projekta,
4. ne prijavljajo projekta (ali njegove nadgradnje), ki so izbrani na programskih ali projektnih razpisih oz. pozivih Ministrstva za obdobje od leta 2023 dalje, na razpisih Slovenskega filmskega centra javne agencije RS, Javne agencije za knjigo RS, Javnega sklada RS za kulturne dejavnosti in drugih ministrstev (to dejstvo se preverja vse do sprejema odločitve na tem razpisu),
5. da isti projekt prijavlja le en prijavitelj oziroma da prijavljeni projekt ni del drugega sofinanciranega projekta ali programa,
6. da prijavljajo projekt, ki bodo v celoti realizirani v letu 2023,
7. da prijavljeni projekt ni del rednega ali izrednega študijskega programa,
8. zagotavljajo dostopnost projekta javnosti,
9. so v primeru, da so bili pogodbena stranka Ministrstva v letih 2020, 2021 in 2022 izpolnjevali vse pogodbene obveznosti do Ministrstva (podlaga za ugotovitev izpolnjevanja pogodbenih obveznosti je arhivirana in tekoča dokumentacija Ministrstva za leta 2020, 2021 in 2022),
10. da se bo na izbrano podpodročje prijavil z oblikovno in/ali vsebinsko nespremenjenimi obrazci za izbrano podpodročje;
11. prijavljajo projekt, katerega zaprošeni znesek financiranja ne presega najvišje možne višine zaprošenih sredstev, ki je opredeljena na razpisnem podpodročju,
12. da so prihodki projekta enaki odhodkom projekta,
13. dovoljujejo objavo osebnih podatkov z namenom objave rezultatov razpisa na spletni strani Ministrstva, skladno z Zakonom o dostopu do informacij javnega značaja (Uradni list RS, št. 51/06-uradno prečiščeno besedilo, 117/06-ZDavP, 23/14, 50/14, 19/15-odl.US, 102/15 in 7/18) in Zakonom o varstvu osebnih podatkov (Uradni list RS, št. 94/07-uradno prečiščeno besedilo in 177/20),
14. da nimajo omejitve poslovanja na podlagi Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 185/20 in 3/22 – Zdeb)
15. da posamezen prijavitelj na razpis prijavlja zgolj eno (1) vlogo,
16. da so v obdobju 2018-2022 izvedli najmanj tri (3) istovrstne projekte z razpisnega podpodročja, ki ga prijavljajo na razpis (velja za vsa podpodročja razen za podpodročji Avtorski projekt in Prva podpora projektu) , izvedene v živo ali/in preko spletnih platform,
17. da v primeru prijave na razpisno podpodročje Organizacija koncertov in glasbeno scenskih predstav v Sloveniji zaprošajo za največ 10.000,00 EUR in hkrati največ 80% celotne vrednosti projekta,
18. da v primeru prijave na razpisno podpodročje Mednarodno gostovanje v tujini zaprošajo za največ 7.000,00 EUR in hkrati največ 80% celotne vrednosti projekta,
19. da v primeru prijave na razpisno podpodročje Izvirno glasbeno delo ali koreografija zaprošajo za vrednost, ki je skladna s priporočenim tarifnikom o avtorskih honorarjih za nova glasbena dela in koreografije (tarifnik je del priloge razpisne dokumentacije),
20. da v primeru prijave na razpisno podpodročje Glasbeno založništvo zaprošajo za največ 5.000,00 EUR in hkrati največ 80% celotne vrednosti projekta,
21. da v primeru prijave na razpisno podpodročje Avtorski projekti zaprošajo za največ 5.000,00 EUR in hkrati največ 80% celotne vrednosti projekta,
22. da v primeru prijave na razpisno podpodročje Prva podpora projektu zaprošajo za največ 5.000,00 EUR in hkrati največ 90% celotne vrednosti projekta,
23. da v primeru prijave na razpisno podpodročje Avtorski projekti prijavljajo posamezniki s statusom samozaposlenega v kulturi na področju glasbenih umetnosti,
24. dogodki v zasebnih prostorih morajo biti izvedeni v skladu z veljavnimi predpisi, ki veljajo za javne prireditve. Organizator mora zagotavljati javno dostopnost v živo ali/in preko spletnih platform.
25. da prijavljajo projekt, ki vsebinsko sodi na razpisno področje glasbenih umetnosti za podpodročje, opredeljeno v točki 5 razpisnega besedila.

Prijavitelj poda izjavo o izpolnjevanju pogojev s podpisanimi izjavami v predpisanem prijavnem obrazcu. V primeru, da Ministrstvo naknadno zahteva originalna potrdila o izpolnjevanju pogojev po posameznih alinejah, jih mora prijavitelj dostaviti v zahtevanem roku.

* 1. **Posebni pogoji za sodelovanje na razpisnem podpodročju** **Prva podpora projektu:**

Na razpis se lahko na podpodročju Prva podpora projektu prijavijo prijavitelji:

* producenti (s statusom pravne osebe), ki niso bili ustanovljeni/registrirani pred letom 2019 in prijavljajo največ en (1) prvi projekt ***ali***
* NVO (s statusom pravne osebe), ki niso bili ustanovljeni/registrirani pred letom 2019 in prijavljajo največ en (1) prvi projekt ***ali***
* samozaposleni na področju kulture, vpisani v razvid ministrstva, ki prijavljajo največ en (1) prvi projekt, ki kot avtorji (prijavitelji projekta) še niso bili sofinancirani na področju glasbenih umetnosti iz proračuna Republike Slovenije, namenjenega za kulturo ***ali***
* fizične osebe, ki imajo stalno prebivališče v Sloveniji, ki prijavljajo največ en (1) prvi projekt in ki kot avtorji (prijavitelji projekta) še niso bili sofinancirani na področju glasbenih umetnosti iz proračuna Republike Slovenije, namenjenega za kulturo;
* ki za izvedbo projekta zaprošajo za največ 90% celotne vrednosti projekta in za največ 5.000,00 €.
1. **Izpolnjevanje razpisnih pogojev**

Izpolnjevanje pogojev ugotavlja komisija za odpiranje vlog, ki jo izmed zaposlenih na ministrstvu imenuje ministrica za kulturo.

Prijavitelji, ki se prijavijo na razpis s formalno nepopolno vlogo, bodo pisno pozvani k dopolnitvi. Prijavitelj mora vlogo dopolniti v petih dneh po prejemu poziva k dopolnitvi, sicer se bo vloga štela za nepopolno. Vloge, ki ne bodo pravočasne, popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru naknadne ugotovitve neizpolnjevanja pogojev in po že izdani dokončni odločbi o izboru projekta spremeni odločitev in z izvajalcem projekta ne sklene pogodbe. Prav tako lahko v primeru naknadne ugotovitve neizpolnjevanja pogojev ali pogodbenih obveznosti v času letnega pregleda razveže že sklenjeno pogodbo, v primeru že izplačanih sredstev pa zahteva povračilo sredstev.

**OPOZORILO:**

1. **V primeru, da se prijavitelj prijavi na ta razpis z več vlogami, kot jih določajo pogoji razpisnega besedila, se vse vloge prijavitelja zavrže iz razloga neizpolnjevanja pogojev razpisnega besedila (kot vloge neupravičene osebe).**
2. **V primeru, da več prijaviteljev prijavi na ta razpis isti projekt, se vse vloge prijaviteljev istega projekta zavrže iz razloga neizpolnjevanja pogojev (kot vloge neupravičene osebe).**

**3. Dokumentacije, ki je priložena vlogi, se ne vrača!**

1. **Razpisni kriteriji**

Projekti, prijavljeni na projektni razpis, se ocenjujejo na podlagi kriterijev.

**8.1.Organizacija koncertov in glasbeno scenskih predstav v Sloveniji**

|  |  |
| --- | --- |
| **Kriterij:** | **Število****možnih točk** |
| 1. Reference prijavitelja projekta in soorganizatorjev v obdobju 2018-2022 (aktivnosti in dosežki prijavitelja, prepoznavnost in uveljavljenost prijavitelja in soorganizatorja v strokovni javnosti)

(brez referenc na področju – 0 točk; manj referenčno – 3 točke; referenčno – 6 točk; presežno – 10 točk) | 10 |
| 1. Reference izvajalcev

aktualen in kakovosten izbor avtorja, avtorskih skupin ter ostalih izvajalcev in podizvajalcev projekta (brez referenc na področju – 0 točk; manj referenčno – 5 točk; referenčno – 10 točk; zelo referenčno – 15 točk, presežno – 20 točk) | 20  |
| 1. Kakovost projekta ter njegova vsebinska zaokroženost, celovitost in inovativnost

(neustrezno – 0 točk; pogojno sprejemljivo – 5 točk; delno ustrezno – 10 točk; ustrezno – 15 točk; presežno – 20 točk) | 20 |
| 1. Predvidena dostopnost projekta (glede na število obiskovalcev, kraj izvedbe, promocijski načrt), izkazovanje ciljev, ki presegajo lokalne interese, ter predvidena odmevnost v slovenskem, zamejskem in/ali mednarodnem kulturnem merilu.

(neustrezno – 0 točk; pogojno sprejemljivo – 5 točk; delno ustrezno – 10 točk, ustrezno – 15 točk; presežno– 20 točk) | 20  |
| 1. Glede na obseg in vsebino realno finančno ovrednoten in uravnotežen projekt (višina deleža lastnih in pridobljenih sredstev iz lokalnih, regionalnih ali evropskih virov, realna izvedljivost projekta glede na njegovo vsebinsko in finančno zasnovo).

(neustrezno – 0 točk; pogojno sprejemljivo – 3 točke; delno ustrezno – 6 točk; ustrezno – 9 točk; zelo dobro – 12; presežno – 15 točk)  | 15 |
| 1. Pomen projekta za razvoj slovenske glasbene umetnosti

(nepomembno – 0 točk; manj pomembno – 1 točka; pomembno – 5 točk; zelo pomembno – 10 točk) | 10  |
| 1. Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18).
 | 5 |
|  **SKUPAJ:** | **100** |

**8.2. Mednarodno gostovanje v tujini**

|  |  |
| --- | --- |
| **Kriterij:** | **Število****možnih točk** |
| 1. Reference prijavitelja projekta v obdobju 2018-2022 (aktivnosti in dosežki prijavitelja, prepoznavnost in uveljavljenost prijavitelja v strokovni javnosti)

(brez referenc na področju – 0 točk; manj referenčno – 3 točke; referenčno – 5 točk; presežno – 10 točk) | 10 |
| 2. Reference izvajalcev:aktualen in kakovosten izbor avtorja, avtorskih skupin ter ostalih izvajalcev in podizvajalcev projekta (brez referenc na področju – 0 točk; manj referenčno – 5 točk; referenčno – 10 točk; zelo referenčno – 15 točk; presežno – 20 točk) | 20 |
| 1. Kakovost projekta

(neustrezno – 0 točk; pogojno sprejemljivo – 3 točke; delno ustrezno – 7 točk; ustrezno – 11 točk, presežno – 15 točk) | 15 |
| 1. Referenčnost prizorišča

(neustrezno - 0; manj referenčno - 7; dokaj referenčno - 14; zelo referenčno – 20)  | 20  |
| 1. Ustreznost finančne konstrukcije (Ministrstvo krije le potne stroške in nočitve izvajalcev)

(neustrezno - 0 točk; sprejemljivo - 5 točk; optimalno - 10 točk)  | 10  |
| 6. Pomen projekta za mednarodno promocijo slovenske glasbene umetnosti (nepomembno – o točk; manj pomembno - 5 točk; pomembno - 10 točk; zelo pomembno - 15 točk; presežno - 20 točk )  | 20 |
| 7.Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18). | 5 |
| **SKUPAJ** | **100** |

**8.3. Naročilo izvirnega glasbenega dela ali koreografije**

|  |  |
| --- | --- |
| **Kriterij:** | **število****možnih točk** |
| 1. Reference prijavitelja projekta v obdobju 2018-2022 (aktivnosti in dosežki prijavitelja, prepoznavnost in uveljavljenost prijavitelja v strokovni javnosti)

(brez referenc na področju – 0 točk; manj referenčno – 5 točke; referenčno – 10 točk; presežno – 15 točk) | 15 |
| 1. Reference avtorja prijavljenega projekta na razpisnem področju (prepoznavnost in uveljavljenost prijavitelja v strokovni javnosti):

(brez referenc - 0; manj referenčno - 5 točk; referenčno - 10 točk; zelo referenčno - 15 točk; presežno - 20 točk)  | 20 |
| 1. Izvirnost in inovativnost novega dela oz. izrazna in kompozicijska teža novega dela

(nepomembno – 0 točk; manj pomembno – 1 točka; pomembno – 10 točk; zelo pomembno – 20 točk; presežno-30 točk) | 30 |
| 1. Reference izvajalcev

aktualen in kakovosten izbor avtorja, avtorskih skupin ter ostalih izvajalcev in podizvajalcev projekta (brez referenc na področju – 0 točk; manj referenčno – 5točk; (referenčno – 10 točk; zelo referenčno – 15 točk; presežno – 20 točk) | 20 |
| 5.Pomen projekta za razvoj slovenske glasbene umetnosti(nepomembno – 0 točk; manj pomembno – 1 točka; pomembno – 5 točk; zelo pomembno – 10 točk) | 10 |
| 6.Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18). | 5 |
|  **SKUPAJ:** | **100** |

**8.4. Glasbeno založništvo**

|  |  |
| --- | --- |
| **Kriterij:** | **število****možnih točk** |
| 1. Reference prijavitelja projekta v obdobju 2018-2022 (aktivnosti in dosežki prijavitelja, prepoznavnost in uveljavljenost prijavitelja v strokovni javnosti)

(brez referenc na področju – 0 točk; manj referenčno – 3 točke; referenčno – 5 točk; presežno – 10 točk) |  10 |
| 1. Glede na obseg in vsebino realno finančno ovrednoten in uravnotežen projekt (višina deleža lastnih in pridobljenih sredstev, realna izvedljivost projekta glede na njegovo vsebinsko in finančno zasnovo)

(neustrezno - 0; pogojno sprejemljivo - 3; delno ustrezno - 6; dobro - 9; zelo dobro - 12; optimalno - 15  | 15 |
| 1. Reference izvajalcev

aktualen in kakovosten izbor avtorja, avtorskih skupin ter ostalih izvajalcev in podizvajalcev projekta (brez referenc - 0; manj referenčno - 7; referenčno - 15; zelo referenčno - 23; presežno - 30) | 30 |
| 1. Kakovost in izrazna teža izdanega glasbenega dela

(neustrezno - 0; sprejemljivo - 10; dobro - 20; presežno – 30)  | 30 |
| 1. Pomembnost projekta z vidika (mednarodne) promocije slovenske glasbene ustvarjalnosti:

- načrt distribucije, možnosti mednarodne promocije, dostopnost(nepomembno – 0 točk; manj pomembno – 1 točka; pomembno – 5 točk; zelo pomembno – 10 točk)  | 10 |
| 6.Prijavitelj, ki ima status nevladne organizacije v javnem interesu na področju kulture, prejme 5 točk (16. člen Zakona o nevladnih organizacijah (Uradni list RS, št. 21/18). | 5 |
|  **SKUPAJ:** | **100** |

**8.5. Avtorski projekt\***

|  |  |
| --- | --- |
| **Kriterij:** | **število****možnih točk** |
| 1. Reference avtorja

(brez referenc - 0; manj referenčno - 5; referenčno - 10; zelo referenčno - 15; presežno – 20) | 20 |
| 1. Glede na obseg in vsebino realno finančno ovrednoten in uravnotežen projekt (višina deleža lastnih in pridobljenih sredstev, realna izvedljivost projekta glede na njegovo vsebinsko in finančno zasnovo)

(neustrezno - 0; pogojno sprejemljivo - 3; delno ustrezno - 6; dobro - 9; zelo dobro - 12; optimalno – 15)  | 15 |
| 1. Kakovost projekta ter njegova vsebinska zaokroženost, celovitost in inovativnost

(neustrezno - 0; sprejemljivo - 10; dobro - 20; presežno - 30)  | 30 |
| 1. Produkcijska zahtevnost projekta

(nezahtevno – 0 točk; manj zahtevno - 5; zahtevno - 10; zelo zahtevno – 15)  | 15 |
| 1. Pomen projekta za razvoj slovenske glasbene umetnosti

(nepomembno – 0 točk; manj pomembno - 5 točk; pomembno -10 točk; zelo pomembno - 15 točk; presežno - 20 toč)k | 20 |
|  **SKUPAJ:** | **100** |

\* Prijavitelj je lahko le oseba s statusom samozaposlenega v kulturi na področju glasbenih umetnosti.

**8.6.** **Prva podpora projektu**

|  |  |
| --- | --- |
| **Kriterij:** | **število****možnih točk** |
| 1. Izkazana posebna nadarjenost prijavitelja (referenčne nagrade, priporočila referenčnih strokovnjakov)

(ne izkazuje – 0 točk; delno izkazuje – 10 točk; izkazuje 30 točk; presežno izkazuje – 40 točk) | 40 |
| 1. Pomen projekta za umetniški razvoj prijavitelja

(nepomembno – 0 točk; manj pomembno - 10; pomembno - 20; zelo pomembno - 30) | 30 |
| 1. Glasbena inovativnost, potencial, izvirnost in kvaliteta

(ne izkazuje – 0 točk; manj izkazuje – 5 točk; delno izkazuje – 10 točk; zelo izkazuje – 20 točk; presežno – 30 točk)  | 30 |
|  **SKUPAJ:** | **100** |

1. **Uporaba kriterijev in določitev višine sofinanciranja**

Splošni in posebni razpisni kriteriji so ovrednoteni s točkami, pri čemer je pri posameznem kriteriju navedena najvišja možna višina točk. Projekt je na podlagi splošnih in posebnih razpisnih kriterijev skupaj lahko ocenjen z največ 100 točkami.

Vstopni prag za sofinanciranje je 81 točk. V sofinanciranje bodo sprejeti najvišje ocenjeni projekti v okviru razpoložljivih sredstev na razpisnem področju.

Višina sredstev za projekte prijaviteljev, sprejetih v sofinanciranje, se določi tako, da se zaprošena vrednost sofinanciranja pomnoži s količnikom, ki odraža število prejetih točk. Primer: prijavitelj, ki bo dosegel 100 točk, bo sofinanciran v višini 100% zaprošene vrednosti (količnik 1); prijavitelj, ki bo dosegel 85 točk, bo sofinanciran v višini 85% zaprošene vrednosti (količnik 0,85).

Če bi po ocenjevanju komisije imelo več prijav enako število točk in ni na razpolago dovolj sredstev, da bi bili lahko sofinancirani v skladu z odstotki, vezanimi na točke, se med prijavami z enakim seštevkom točk za sofinanciranje izbere tisto, ki jo je strokovna komisija bolje ocenila po kriteriju kakovosti projekta ter njegovi vsebinski zaokroženosti, celovitosti in inovativnosti (točka 8.1., 8.2., 8.3., 8.5. – kriterij številka 3, točka 8.4.- kriterij št. 4). Če po tem kriteriju ne bi bilo mogoče razlikovati (oziroma bi imele primerjane prijave enako oceno tega kriterija), se kot naslednja na enak način v ozir vzame ocena kriterija prispevek prijavitelja k razvoju področja glasbenih umetnosti v Sloveniji (točka 8.1. – kriterij številka 6, točka 8.3., 8.5. – kriterij št. 5, točka 8.6 – kriterij št.3).

Ocenjevanje in vrednotenje ustreznih vlog bo izvedla strokovna komisija pristojna za določeno razpisno podpodročje.

Z izvajalcem izbranega projekta bo na podlagi odločbe sklenjena pogodba za obdobje trajanja razpisa.

1. **Okvirna vrednost razpoložljivih sredstev**

Predvidena vrednostvseh razpoložljivih sredstev, namenjenih za predmet razpisa, oznaka JPR-GUM-2023, je **460.000,00 EUR**.

1. **Obdobje za porabo dodeljenih sredstev**

Dodeljena proračunska sredstva za izbrane projekte morajo biti porabljena na področju razpisa v proračunskem letu 2023, oziroma v plačilnih rokih, kot jih določa Zakon o izvrševanju proračunov Republike Slovenije za leti 2022 in 2023 (Uradni list RS, št. 187/21 in 206/21 – ZDUPŠOP). Dodeljena proračunska sredstva se bodo izplačevala skladno z dinamiko izplačil, opredeljeno v pogodbi o sofinanciranju kulturnih projektov, in na podlagi izstavljenih zahtevkov za izplačilo, pri čemer je pri prvem zahtevku možno uveljavljanje predplačila v višini do 30 % pogodbene vrednosti.

1. **Razpisni rok**

Razpis se prične **14. 10. 2022** in se zaključi dne **14.11. 2022**.

1. **Razpisna dokumentacija**

Razpisna dokumentacija obsega:

* besedilo projektnega razpisa, oznaka JPR-GUM-2023
* ustrezne prijavne obrazce za podpodročja (z navedbo obveznih prilog).

**Prijavitelj mora ob prijavi projekta na razpis priložiti naslednjo dokumentacijo:**

* **v celoti in skladno z navodili izpolnjene, vsebinsko in oblikovno nespremenjene prijavne obrazce, natisnjene na papirju,**
* **obvezne priloge k prijavnim obrazcem, natisnjene na papirju,**
* **vse prijavne obrazce tudi na priloženem elektronskem mediju (CD, DVD ali USB pomnilnik) v ustrezno poimenovani Wordovi datoteki ter morebitno zahtevnejše slikovno gradivo, ki se nanaša na navedbe v tiskanem delu vloge, v pdf formatu.**

**Tiskana verzija posredovanih obrazcev se mora ujemati z elektronsko verzijo. V primeru**

**razlik med tiskano in elektronsko verzijo velja tiskana verzija.**

Ministrstvo je dolžno na pisno zahtevo v času razpisnega roka zainteresiranim prijaviteljem razpisno dokumentacijo poslati.

**Prijavitelje prosimo, naj za dokazovanje referenc in odzivov v strokovni javnosti ne prilagajo natisnjenih spletnih strani, pač pa naj navedejo natančne delujoče spletne naslove, ki omogočajo ogled na spletu.**

Razpisna dokumentacija je objavljena na spletni strani ministrstva za kulturo, v zavihku javne objave in je dostopna na elektronskem naslovu: <https://www.gov.si/drzavni-organi/ministrstva/ministrstvo-za-kulturo/javne-objave/>. Na tem spletnem naslovu so tudi vsi drugi podatki, povezane z razpisom JPR-GUM-2023.

1. **Oddaja in dostava vlog**

Vloga mora biti izpolnjena na predpisanem obrazcu, ki je dostopen na naslovu <https://www.gov.si/drzavni-organi/ministrstva/ministrstvo-za-kulturo/javne-objave/> in mora vsebovati vse obvezne priloge in podatke, določene v razpisni dokumentacij.

Biti mora natisnjena in lastnoročno podpisana ter v poslovnem času Ministrstva predložena glavni pisarni na naslov: **Ministrstvo za kulturo RS, Maistrova 10, 1000 Ljubljana**, najkasneje 14. 11. 2022oziroma najkasneje ta dan oddana na pošti kot priporočena pošiljka na naslov: **Ministrstvo za kulturo RS, Maistrova 10, 1000 Ljubljana**. Pošiljka mora biti poslana **v zaprti kuverti z izpisom na prednji strani:** NE ODPIRAJ - PRIJAVA NA RAZPIS z oznako JPR-GUM-2023, **Na hrbtni strani** ovitka mora biti navedba prijavitelja: uradni naziv in naslov (sedež) oziroma v primeru, ko je prijavitelj fizična oseba, ime in priimek ter naslov.

**Oddaja vloge pomeni, da se prijavitelj strinja z vsemi pogoji in kriteriji razpisa.**

1. **Izločitev vlog**

Za **prepozno** se bo štela vloga (oziroma dopolnitev ali sprememba), ki ne bo oddana priporočeno na pošto do vključno 14. 11. 2022 oz. do tega dne ne bo v poslovnem času predložena glavni pisarni ministrstva.

Za **nepopolno** se bo štela vloga, ki ne bo vsebovala vseh obveznih sestavin, ki jih zahteva besedilo razpisa in razpisne dokumentacije. Za nepopolno se bo štela tudi vloga, ki bo na razpis prispela kot formalno nepopolna in je prijavitelj po formalnem pozivu ne bo dopolnil v zahtevanem pet dnevnem roku.

**Pri preverjanju popolnosti vlog bodo upoštevane le natisnjene in lastnoročno podpisane vloge (z obveznimi prilogami).**

Za **neupravičeno osebo** se bo štel tisti prijavitelj, katerega vloga ne bo izpolnjevala splošnih in posebnih pogojev, določenih v besedilu razpisa. Izpolnjevanje pogojev se bo ugotavljalo na osnovi obveznih dokazil, prilog in vloge prijavitelja.

Dopolnjevanje in spreminjanje vlog je možno le v razpisnem roku z oznako, na katero vlogo se dopolnitev ali sprememba nanaša.

**Ministrstvo bo po odpiranju vlog iz nadaljnjega postopka izločilo vse vloge prijaviteljev:**

* **ki jih ne bo vložila upravičena oseba,**
* **prepozne vloge in prepozne dopolnitve vlog,**
* **vloge, ki bodo nepopolne.**
1. **Odpiranje vlog**

Ministrstvo bo z odpiranjem vlog pričelo 17. 11. 2022 ob 10h.

**OPOZORILO!**

**Prijavitelje opozarjamo, da je izvedba postopka razpisa, oznaka JPR-GUM-2023, vezana na proračunske zmogljivosti Ministrstva za kulturo. V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo postopka razpisa, oznaka JPR-GUM-2023, je to dolžno ukrepati v skladu s spremembami v državnem proračunu oziroma finančnemu načrtu Ministrstva za kulturo.**

**Če se v času izvedbe postopka razpisa, oznaka JPR-GUM-2023, zmanjša obseg sredstev, ki je v državnem proračunu, namenjen za kulturo, do takšne mere, da ne zagotavlja izpolnitve ciljev razpisa, oznaka JPR-GUM-2023, lahko Ministrstvo iz tega razloga postopek razpisa ustavi oz. v primeru že zaključenega izbora kulturnih projektov v skladu s spremembami proračuna zniža obseg sofinanciranja, spremeni ali prekine že sklenjeno pogodbo o financiranju programa.**

1. **Pristojna uslužbenca za dajanje informacij in pojasnil v zvezi z razpisom:**

mag. art. Alenka Gotar, višja svetovalka III, el. naslov: alenka.gotar@gov.si, in mag. Igor Teršar, sekretar, el. naslov: igor.tersar@gov.si .

Posredovanje informacij poteka po elektronski pošti. Termin in način izvedbe javnih inštrukcij bo objavljen na spletni strani http://www.gov.si/drzavni-organi/ministrstva/ministrstvo-za-kulturo/javne-objave/ v skladu s takrat veljavnimi priporočili za preprečevanje epidemije covid-19.

Uradne ure za posredovanje informacij po telefonu in elektronskih medijih Ministrstva za kulturo so vsak ponedeljek, sredo in petek od 9. do 11. ure.

1. **Vpogled v razpisno dokumentacijo**

Zainteresirane osebe se lahko seznanijo z razpisno dokumentacijo na spletnih straneh ministrstva: [www.mk.gov.si](http://www.mk.gov.si), kot je navedeno pod točko 13.

 Dr. Asta Vrečko

 ministrica

1. V avtorske honorarje fizičnih oseb (samozaposleni, s.p.) je potrebno vključiti tudi morebitne potne stroške, stroške prehrane in nočnin. [↑](#footnote-ref-1)
2. Najemnine dvoran, uglaševanje klavirja, reprezentanca niso upravičeni stroški. [↑](#footnote-ref-2)